Bolesť mandlí a otázka ohľadom antibiotikovej liečby
Dobry den, 4ty den ma boli mandla na pravej strane niekedy to citim az v uchu. Na zaciatku ma bolelo aj to hrdlo ale to preslo. Beriem jox, dorithricin od bolesti aulin, ibalgin. Hrdlo vobec neni zacervenane. Myslite ze je to na atb liecbu? Ci este mam vydrzat. Dakujem
Dobrý deň.
Ďakujeme za Vašu otázku.
Bolesti, ktoré popisujete môžu mať viacero rôznych príčin. Bolesť ucha sa môže objaviť v dôsledku bolesti hlavy, môže však vystreľovať aj z krčnej chrbtice, alebo čeľustného kĺbu. Bolesť ucha býva častokrát prítomná pri zápale ďasien alebo pri problémoch so zubami. V prípade, že je spojená so zľahnutím v uchu, môže sa jednať o následok infekčného ochorenia, napríklad pri zápale mandlí. Žiaľ v našej kompetencii nie je stanoviť diagnózu ani rozhodnúť o vhodnej forme liečby.
O potrebe užívania antibiotík rozhoduje ošetrujúci lekár a to na základe vyšetrenia Vášho zdravotného stavu.
Vzhľadom na to, že Vaše ťažkosti naďalej pretrvávajú aj napriek podávaniu uvádzaných liekov, odporúčam návštevu lekára. On rozhodne o ďalšom postupe.
Prajem pekný zvyšok dňa.
S pozdravom,
PharmDr. Anna Pacalajová